OBH 3243/1996.
Az állampolgári jogok országgyűlési biztosa általános helyettesének jelentése
Ügyintéző: Dr. Gáspárné dr. Pere Katalin

Az eljárás megindulása:
	D. G.né pécsi lakos panasszal fordult az állampolgári jogok országgyűlési biztosa általános helyetteséhez, mert az 1986. április 5-én született gyermeke fogszabályozásával kapcsolatban a Pécsi Orvostudományi Egyetem Fogászati Klinikáján 1995. augusztus 30-án szakvizsgálat címén 600.-, fogröntgenért pedig 3.000.- Ft. térítést kellett fizetni. D. G.-né panasszal fordult a Megyei Egészségbiztosítási Pénztárhoz, de ők felküldték az Országos Egészségbiztosítási Pénztárhoz válaszadásra. Az OEP jogszerűnek tartotta a klinika eljárását. 
	A panaszos bizonytalan a választ követően  is és arra kér választ, hogy a kijelölt Kőrösi Csoma S.u. 1/a. alatt működő gyermekfogászaton az ellátást mikortól veheti igénybe gyermeke térítés mentesen. 

Érintett alkotmányos jogok:
	Szociális biztonsághoz való jog /Alk. 7OE (1) bek./ 
	Jogbiztonsághoz való jog. / Alk. 2. § (1) bek./

Alkalmazott jogszabályok:
A társadalombiztosításról szóló 89/1990. /V.l./ MT rendelet 19A. § : csak az erre kijelölt intézményekben jogosult szakellátásra /ahova tartozik/, vagy eltartott hozzátartozója.

Megállapított tényállás:
	A panasz alapján az állampolgári jogok országgyűlési biztosa általános helyettese vizsgálata eredményeként megállapította, hogy valóban voltak bizonytalanságok, mind az igénybe vehető rendelő intézet , illetőleg a fogászati ellátás térítési díja tekintetében is. 
	A 89/1990. /V.l./ Kormányrendelet  szerint csak az erre kijelölt intézményekben volt jogosult szakellátásra térítésmentesen a biztosított, /ahova tartozott/ vagy eltartott hozzátartozója. A 107/1992. /VI.26./ Korm. rendelet előírta, hogy a térítési díjakat látható helyen ki kell függeszteni. Ennek értelmében gyermeke a Kőrösi Csoma S. u. 1a. alatt működő rendelőben térítés nélkül olt jogosult 1995. augusztus 30-án ellátásra, azonban a fogtechnikai költségeket, annak igénybevétele esetén ott is meg kellett volna fizetnie. 

	A hatályos, a gyógyászati segédeszközök rendeléséről, társadalombiztosítási támogatásának összegéről szóló 30/1995. /IX.12./ NM rendelet módosításáról szóló 17/1996./VI.28./ 
NM rendelet szerint a fogszabályozás technikai költségeit 85 %-ban finanszírozza az Egészségbiztosítási Pénztár, a 18 éves kor alatt a fogászati  ellátás pedig teljes körben térítésmentes.
	A fentiekre tekintettel az állampolgári jogok országgyűlési biztosa további ajánlást nem tett, a panaszost tájékoztatta.

Budapest, 1997. február 4.

Dr. Polt Péter